2,500 persuna jattendu party illegali f'lejlet l-ewwel tas-sena fi Franza
Fi Franza, aktar minn 2,500 persuna kisru r-regolamenti meta attendew party illegali f'lejlet l-ewwel tas-sena. Dan l-avveniment sar fir-reġjun ta' Brittanja u kien għadu għaddej sa ftit sigħat ilu. Fost in-nies li attendew kien hemm Ingliżi u Spanjoli. Franza imponiet regoli stretti minħabba l-imxija tal-coronavirus, u saħansitra kien hemm 100,000 pulizija xogħol f'lejlet l-ewwel tas-sena biex iwaqqfu parties ta' din ix-xorta madwar il-pajjiż. Dawk li attendew spiċċaw jirribellaw kontra l-pulizija, billi qabbdu karozza u bdew iwaddbu l-oġġetti lejn il-pulizija, li min-naħa tagħhom bdew jippruvaw iwaqqfu l-party. Tal-anqas tliet uffiċjali tal-pulizija ndarbu f'din il-ħidma. Fi Franza, waħda mill-miżuri stretti meħudin mill-awtoritajiet hija li n-nies iridu jkunu d-dar fit-8pm. Il-miżuri meħudin Franza b'100,000 pulizija biex iwaqqfu l-parties illejla